Tőzsde Mentor

Napi összegzés
2025-07-04
Az amerikai piacok ugyan zárva tartottak, viszont az európai tőzsdeindexek a vámokkal kapcsolatos bizonytalanság következtében sokat csökkentek.
A piaci hangulatnak nem kedveznek a vámokkal kapcsolatos hírek, így egyelőre megtorpanhat az emelkedő trend. Trump ugyan meghosszabbította a július 9.-ei határidőt augusztus 1.-éig, viszont a bizonytalanság még hosszabb ideig megmaradhat.

Napi összegzés
2025-07-07
Vegyes mozgások alakultak ki a részvénypiacokon, míg az amerikai piacok estek, addig az európai tőzsdék nagyot emelkedtek.
A vámháborúval kapcsolatos események mozgathatják a piacokat, miután a Trump adminisztráció a következő napokban több levelet is küld kereskedelmi partnereinek a tervezett vámemelésekről.
Trump a Truth Social oldalán bejelentette, hogy 25 százalékos vámtarifát vet ki minden Koreából és Japánból érkező termékre, ami ugyan nem kedvezett a piaci hangulatnak, viszont egyelőre inkább kivárás látszik a piacon.

Napi összegzés
2025-07-08
Vegyes mozgások jellemezték az tőzsdéket, míg az amerikai piacokon gyengébb hangulat uralkodott, addig az európai tőzsdeindexek folytatták az emelkedést.
Trump bejelentette, hogy 50%-os vámot vethet ki a réz importjára, viszont optimistán nyilatkozott az USA és az Európai Unió közötti kereskedelmi tárgyalásokkal kapcsolatban.
Erősen teljesítettek a chipgyártók, ami a mesterséges intelligenciával kapcsolatos további optimizmusra utal.

Napi összegzés
2025-07-09
Kedvező volt a piaci hangulat, az európai tőzsdeindexek kiemelkedően teljesítettek, valamint már az amerikai piacok is emelkedni tudtak.
Az erópai piacokon tapasztalható pozitív hangulat mögött az USA és az Európai Unió közötti kereskedelmi megállapodással kapcsolatos optimizmus állhat.
Nagyot emelkedett a réz árfolyama, ami a megemelt vámok következménye. Emellett a többi nyersanyagnál is növekedés látható, ami akár az inflációra is negatív hatással lehet.

Napi összegzés
2025-07-10
Megtorpant a piacok lendülete, viszont jelentős csökkenések nem alakultak ki.
Az elmúlt napokban több vámot is bejelentett Trump, most pedig Kanadára vetett ki 35%-os vámot. Ezek az események ugyan nem tesznek jót a piaci hangulatnak, viszont a befektetők többnyire optimisták a kereskedelmi tárgyalásokkal kapcsolatban.
Kiemelkedően teljesítenek a kriptodevizák, a Bitcoin is már a 120 ezres szintet közelíti.
Jelentős céláremelés érkezett az AMD-re, ami újabb pozitívum a mesterséges intelligenciával kapcsolatban.

Napi összegzés
2025-07-11
Gyengén teljesítettek a részvénypiacok, az amerikai tőzsdék kisebb mértékben, az európai indexek azonban jelentősen estek.
A hangulatromlás mögött az állt, hogy Donald Trump 30 százalékos vám bevezetését tervezi Európára vonatkozólag, amely augusztus 1-én léphet érvénybe. A tárgyalás lehetősége ugyan továbbra is fennáll, viszont a befektetők nagyon nem örülnek a bizonytalanságnak, emiatt is csökkentek annyit az európai tőzsdeindexek.

Napi összegzés
2025-07-14
Nem mutattak nagy erőt a részvénypiacok, az amerikai indexek csak mérsékelten emelkedtek, míg az európai tőzsdék tovább estek.
5,2%-kal emelkedett a kínai GDP, ami ugyan cökkenést jelent, viszont erős értéknek tekinthető.
Bejelentette az Nvidia, hogy újból értékesítheti a H20 chipeket Kínában, mivel sikerült megállapodni az amerikai kormánnyal, ami jelentős pozitívum bevételi szempontból.

Napi összegzés
2025-07-15
Nap közben elromlott a hangulat a tőzsdéken, így a kezdeti pluszokat követően visszaestek az indexek, így Amerikában nem alakult ki jelentős elmozdulás, míg az európai tőzsdék tovább estek.
Nem okozott meglepetést a júniusi inflációs adat, viszont így is 2,7%-ra emelkedett a múlt havi 2,4%-ot követően, ami elbizonytalaníthatja a befektetőket a közelgő kamatcsökkentésekkel kapcsolatban.
Jól teljesítettek a chipgyártók, mivel az Nvidia újra értékesítheti a H20 processzorait Kínában, viszont a banki jelentések vegyesen alakuktak, ami kissé visszafogta a piaci hangulatot.

CPI (USA)
2025-07-15 14:30 (Europe/Budapest)
A júniusi amerikai inflációs adatok kiemelten fontosak lehetnek a Fed várható kamatcsökkentései szempontjából. A várakozások alapján havi 0,3%-os lehetett az áremelkedés üteme. Az ennél nagyobb értékek hatására csökkenhetnek a kamatvágási várakozások és erősödhetne a dollár, míg az alacsonyabb értékek tovább javítanák a piaci hangulatot.

Napi összegzés
2025-07-16
Vegyes mozgások jellemezték a kereskedést, míg az amerikai tőzsdeindexek a nap során bemutatott fordulatnak köszönhetően ki mértékben emelkedtek.
Kedvező amerikai gazdasági adatok érkeztek, mivel a termelői infláció csak 2,3%-os növekedést mutatott, míg az ipari termelés a várakozásoknál is erősebb lett.
Vegyes gyorsjelentések érkeztek. Míg a Renault és a United Airlines csalódást okozott az előrejelzésekkel kapcsolatban, addig a Johnson & Johnson és a TSMC is erős számokat tett közzé. Utóbbi pedig különösen kedvező lehet a chipszektornak és a mesterséges intelligenciában érintett vállalatoknak a várhatóan tovább növekvő keresletnek köszönhetően.

Napi összegzés
2025-07-17
Sokat javult a piaci hangulat, a fontosabb tőzsdeindexek jelentősen emelkedtek.
0,6%-kal emelkedett az amerikai kiskereskedelmi forgalom júniusban, ami meghaladta a 0,1%-ra vonatkozó várakozásokat. Ezáltal továbbra is erősnek tekinthető az amerikai fogyasztás, ami tovább fokozta az optimizmust.
Enyhén negatívan reagált a piac a Netflix gyorsjelentésére, pedig az eredmények és az előrejelzések is erősek lettek. Ennek oka lehet, hogy a felfokozott várakozásoknak és elvárásoknak nem tudott megfelelni a vállalat, valamint az utóbbi időszakban kiemelkedően magas szintre került az árfolyam.

Kiskereskedelmi forgalom (USA)
2025-07-17 14:30
Az amerikai kiskereskedelmi forgalom alakulása kiemelt jelentőségű a fogyasztás és a GDP szempontjából. A várakozások szerint 0,1%-os lehetett a havi növekedés, ami alacsony értéknek számít. Az ennél is gyengébb adatok sokat rontanának a piaci hangulaton, míg az erősebb értékek hatására emelkedhetnének a tőzsdeindexek.

Napi összegzés
2025-07-18
Nem alakultak ki jelentős elmozdulások, a tőzsdeindexek többsége inkább stagnált.
A fogyasztói hangulat szempotjából fontosnak tekinthető Michigen index adatok kis mértékben tovább emelkedtek, valamint az inflációs várakozások is sokat csökkentek. Ezáltal megállapítható, hogy a vámháború okozta bizonytalanság a fogyasztói hangulatban már jelentősen mérséklődött.

Napi összegzés
2025-07-21
Jó hangulatban telt a kereskedés az amerikai részvénypiacon, Európában azonban ismét csökkentek a tőzsdeindexek.
Az európai tőzsdéket jellemző gyenge teljesítmény oka a vámokkal kapcsolatos bizonytalanság lehetett, mivel egyre inkább közeledik az augusztus 1-ei határidő.
A növekvő bizonytalanság kedvező a nemesfémeknek, így az arany és az ezüst is sokat emelkedett.

Napi összegzés
2025-07-22
Nem teljesítettek jól a részvénypiacok, az amerikai és az európai tőzsdeindexek is visszaestek, bár elsősorban a technológiai szektor volt lemaradó.
Az európai tőzsdék esésében komoly szerepe volt a vámháború hatásának, mivel negatív hírek érkeztek az EU-USA kereskedelmi tárgyalások sikerét illetően, valamint az EU egyre inkább készül komoly válaszlépések kidolgozásával.
Negatívan reagáltak a befektetők a General Motors gyorsjelentésére, a részvény árfolyama 8%-ot esett. A negyedéves számok ugyan nem alakuktak rosszul, viszont a vámok negatív hatásai már jelentkeztek, ami növelte a költségeket.

Napi összegzés
2025-07-23
Sokat javult az általános piaci hangulat, a főbb tőzsdeindexek jelentősen emelkedtek.
Segítette a részvénypiacokat, hogy bejelentésre került a kereskedelmi megállapodás az USA és Japán között, az általános 15%-os vámot kedvezően fogadta a piac.
Az európai tőzsdék felülteljesítettek, mivel egyes értesülések szerint közel lehet az EU és USA közötti megállapodás, ami alapján 15 százalékos lehet az európai termékekre vonatkozó végleges vámszint, ami jóval alacsonyabb lenne a korábbi várakozásokhoz képest.

Napi összegzés
2025-07-24
Nem mutattak nagy erőt a részvénypiacok, a főbb tőzsdeindexek inkább oldalaztak, míg a Dow Jones 0,7%-ot esett.
Nem változtatott a kamatszinten az EKB, ami azonban nem volt meglepetés. A jegybank korábban már jelentősen csökkentette a kamatokat, valamint az inflációs folyamatok is kedvezőek, viszont a továbbra is fennálló kockázatok mellett már kevesebb kamatvágás várható.
Vegyes amerikai PMI-adatok érkeztek, míg a feldolgozóipari adatok a vártnál jóval gyengébbek lettek, addig a szolgáltató szektor meg tudta verni az elemzői várakozásokat.
Sokat esett a Tesla árfolyama, miután a vállalat gyenge gyorsjelentést tett közzé, valamint kiemelte a következő időszak nehézségeit és visszafogott kilátásait.

Napi összegzés
2025-07-25
Vegyes hangulat jellemezte a tőzsdéket, míg az amerikai tőzsdeindexek emelkedtek, addig Európában inkább csökkenéseket lehetett látni.
Nem reagáltak jól a befektetők az Intel gyorsjelentésére, mivel nem sikerükt erősre a negyedév, valamint a vezetőség a költségek csökkentését vetítette előre a beruházások növelése helyett.
Visszavágta a bevételi előrejelzéseit a Volkswagen, amiben a vámoknak is jelentős szerepe lehetett. Ez is megerősíti azt a tendenciát, hogy az autógyártók komoly nehézségekkel szembesülhetnek a következő időszakban.

Napi összegzés
2025-07-28
Vegyes mozgások alakuktak ki a részvénypiacokon, míg az amerikai tőzsdeindexek emelkedtek, Európában sokat romlott a hangulat.
Bejelnentésre kerülg az EU és az USA közötti vámegyezség a hétvégén, ami értelmében az európai szállítmányokra 15 százalékos általános vám fog vonatkozni az Egyesült Államokban. Ennek mértéke ugyan nem alacsony, viszont sokkal kisebb, mint a korábban belengetett értékek. Emellett pedig az EU jelentős LNG vásárlásra és az Egyesült Államokban történő beruházásokra tett ígéretet.
A kezdeti piaci reakciók ugyan kedvezőek voltak, a nap folyamán azonban fokozatosan romlott a hangulat, leginkább Európában. Ennek lehetséges oka lehet, hogy a részletek még nincsenek tisztázva, valamint a vámterhelés így is magasnak tekinthető.
A DAX esetében sokat rontott a hangulaton, hogy a Pepco csődöt jelentett, valamint az Audi is profit warningot tett közzé a várható nehézségek és a vámok hatásai következtében.

Napi összegzés
2025-07-29
Kedvező hangulatban telt a kereskedés az európai tőzsdéken, az amerikai tőzsdeindexek azonban gyengébben teljesítettek, az S&P 500 0,35-ot esett.
A tegnapi visszaesést követően sokat javítottak az európai indexek, a DAX-nak is sikerült egy nagyobb fordulatot bemutatni, miután a 24000-es szint alatt is járt már. A befektetők jobban mérlegelték a vámok hatásait, amivel kapcsolatban csökkenhetett a pesszimizmus, viszont a korábbi csúcstól még messze van a DAX.
Tovább csökkent a nyitott álláshelyek száma az Egyesült Államokban, ami nem segítette a részvények teljesítményét. A CB fogyasztói bizalmi index ugyanakkor növekedett, míg a harmadik negyedévre vonatkozó első GDPNow 2,9%-ot mutatott, ami kedvező a gazdasági kilátásokat tekintve.

Napi összegzés
2025-07-30
Jól teljesítettek a tőzsdék a nap elején, később azonban mérséklődött a hangulat, amivel az amerikai tőzsdeindexek inkább stagnáltak.
Kedvező GDP adat érkezett az USA-ból, a 2,6%-os várakozásokkal szemben 3% lett a második negyedéves növekedés, így egyelőre nem mutat gyengeséget az amerikai gazdaság.
Ezzel szemben az Eurózóna GDP-je csak 0,1%-kal emelkedett, bár meghaladta az elemzői várakozásokat.
Nem okozott meglepetést a Fed kamatdöntés, nem változott a kamatszint. Jerome Powell Fed elnök ugyanakkor kiemelte a gazdaság erejét és a vámok okozta bizinytalanságot, ami csökkentette a kamatvágási várakozásokat.

GDP (USA)
2025-07-30 14:30
A második negyedéves amerikai GDP adatra kiemelten fog figyelni a piac, mivel még továbbra is nagy a bizonytalanság a vámok hatásaival kapcsolatban. A mostani adat már többet elárulhat az amerikai gazdaság erejével kapcsolatban. A várakozások alapján 2,4%-os lehetett a növekedés, ami átlagosnak mondható. Az ettől nagyobb érték valószínűleg komoly pozitív piaci reakciót váltana ki, míg egy csalódást keltő adat jelentős esést is okozhat.

FED ülés
2025-07-30 20:00 - 21:00
A júliusi Fed kamatdöntő ülés fontos üzeneteket tartalmazhat a várható kamatpályával kapcsolatban. A jegybank valószínűleg nem változtat a kamatszinten, viszont a befektetők fokozottan fognak figyelni minden részletre, ami a jövőbeli döntésekre vonatkozhat. A piaci várakozások alapján szeptemberben folytatódhatnak a kamatcsökkentések, Jerome Powell Fed elnök azonban már többször hangsúlyozta, hogy a vámok miatti bizonytalanság következtében kivárhat a jegybank, amit a gazdaság ellenállóképessége is indokolttá tesz. Ezáltal érdekes lesz figyelni, hogy milyen mértékben lesz optimista hangvételű a sajtótájékoztató, mivel egy szigorúbb álláspontra komoly negatív piaci reakció is érkezhet a tőzsdeindexek esésével, valamint a dollár erősödésével.

Napi összegzés
2025-07-31
Jelentősen elromlott a piaci hangulat, a fontosabb tőzsdeindexek visszaesetek, az amerikai piacon a kisebb kapitalizációjú részvények teljesítettek a legrosszabbul, a Russel 2000 közel 1%-kot esett.
Erős gyorsjelentést tett közzé a Microsoft és a Meta, amivel a bevételi és profitvárakozásokat is bőven meghaladták, valamint a következő nyegyedévre is optimisták a vállalatvezetők, így mindkét részvény árfolyama sokat emelkedett a kereskedés során.
Növekedést mutatott a PCE, a 2,5%-os konszenzussal szemben 2,6%-os lett az éves infláció. A maginfláció is meghaladta a 2,7%-os várakozásokat, mivel 2,8%-ra emelkedett. Ezáltal még nem látszik jelentős enyhülés az áremelkedési ütemben, ami magasan tarthatja a kamatokat erősítve ezáltal a dollárt.

PCE infláció (USA)
2025-07-31 14:30
A Személyes Fogyasztási Kiadások (PCE) inflációja a Fed által kiemelten figyelt mutatószám, így az ebben bekövetkező változások a kamatcsökkentési várakozásokat is jelentősen befolyásolhatják. A várakozások alapján a fő és a maginfláció is 0,3%-kal emelkedhetett júniusban, így mindkét esetben további növekedést mutathat az éves infláció. A PCE az utóbbi hónapokban kezd ismét gyorsulni, így a várakozásoknál is magasabb érték sokat rontana a piaci hangulaton, míg az ennél alacsonyabb adat kisebb megnyugvást jelentene.

Napi összegzés
2025-08-01
Komoly visszaesés alakukt ki a részvénypiacokon, az amerikai és európai tőzsdeindexek jelentősen csökkentek, a Nasdaq 100 2%-ot, míg a DAX 3%-ot esett.
A komoly hangulatromlást elsősorban az amerikai munkaerőpiaci adatok váltották ki. Az NFP adat ugyanis a foglalkoztatottság 73 ezres bővülését mutatta, ami elmaradt a 106 ezer főre vonatkozó várakozásokkal szemben. Az igazán agy negatívumot azonban az jelentette, hogy az előző 147 ezres adatot jelentősen lefelé módosították, 14 ezer főre.
Ezáltal a kamatcsökkentési várakozások jelentősen emelkedtek, a piac már 3 kamatvágást áraz az idei év végéig. Ennek megfelelően a kötvényhozamok nagy mértben estek, míg a dollár sokat gyengült, az arany ugyanakkor jól teljesített. A kamatcsökkentések ugyan kedvezőek lehetnek a reszvényeknek, viszont a recessziós kockázat felerősödésének nem örültek a befektetők.
A részvénypiacoknak továbba nem tett jót, hogy Donald Trump jelentős vámokat vettett ki azokra az országokra, akikkel nem sikerült megállapodásra jutni. Emellett pedig a már megkötött vámalkuk esetében is szükség lesz további tárgyalásokra, így a vámháborúval kapcsolatos bizonytalanság még egyáltalán nem szűnt meg.

Amerikai munkaerőpiaci adatok
2025-08-01 14:30
Az amerikai munkaerőpiaci adatok kiemelt jelentőségűek a kamatcsökkentések szempontjából. A várakozások szerint az NFP 108 ezres növekedést mutathat a múlt havi 147 ezret követően, míg a munkanélküliségi ráta 4,2% után 4,1% lehet. Az ennek megfelelő értékek alátámasztanák az amerikai munkaerőpiac erejét, ami késleltetheti a várt kamatvágást. Az alacsony értékek ugyan kedvezőek lehetnek a kamatcsökkentések szempontjából, viszont recessziós félelmeket is kiválthatnak.

Napi összegzés
2025-08-04
Sokat javult a piaci hangulat a múlt péntekhez képest, a tőzsdeindexek ugyanis nagy mértékben emelkedtek, bár az amerikai piacon jobb volt a hangulat, viszont Euróbában is szép pluszokat lehetett látni. A Nasdaq 100 közel 2%-kal, míg a DAX 1,5%-kal növekedett.
A múlt pénteki munkaerőpiaci adatokat követően Donald Trump elbocsátotta a Munkaügyi Minisztérium egyik vezető tisztviselőjét a foglalkoztatottsági adatok manipulálása miatt. Emellett Adriana Kugler, a Federal Reserve kormányzója bejelentette lemondását, ami azért lehet fontos esemény, mert lehetőséget ad Trumpnak, hogy a vártnál korábban nevezzen ki új tagot a jegybank vezetésébe. Ez pedig gyengítheti a jegybank függetlenségét, ami rossz hír lehet a befektetőknek.
A piaci hangulatban bekövetkezett látványos fordulatot elsősorban az válthatta ki, hogy a befektetők jobban mérlegelték az eseményeket és egyelőre a várható kamatcsökkentések pozitív hatásaira fókuszálnak a recessziós kockázatokkal szemben.

Napi összegzés
2025-08-05
Gyengén teljesítettek az amerikai tőzsdeindexek, az európai piacok azonban tovább emelkedtek.
Nem tett jót az amerikai részvénypiacoknak az ISM szolgáltatószektorra vonatkozó PMI adata, ami a múlt havi 50,8-as értéket követően 50,1 pontra csökkent. Ez is mutatja az amerikai gazdaság gyengülését, ami kamatvágásra késztetheti a Fed-et, az infláció azonban még kockázatot jelent.
Donald Trump a CNBC-nek adott interjújában jelezte, hogy hamarosan új bejelentések érkezhetnek a chipszektor kapcsán, valamint a gyógyszeripari vámok akár a 250%-ot is elérhetik, ami tovább növelheti a bizonytalanságot.
Erős gyorsjelentést tett közzé az OTP, bevétel- és profitsoron is felülteljesített a vállalat. A részvény árfolyama az elmúlt időszakban meredeken emelkedett, a jelenlegi kilátások alapján pedig ez akár folytatódhat is.

ISM szolgáltatószektor PMI (USA)
2025-08-05 15:45
Az amerikai gazdaság ereje szempontjából kiemelten fontos a szolgáltatószektor teljesítménye. A júliusi PMI érték növekedést mutathat a múlt havi 50,8 potot követően, mivel 51,5-es értéket vár a piac. Az ettől is erősebb adat igen kedvező lenne, míg egy alacsonyabb érték tovább fokozhatná a recessziós aggodalmakat.
